When You’re Gone (երգ, Ավրիլ Լավին)

«When You’re Gone» (), կանադացի երգչուհի Ավրիլ Լավինի բալլադ երգը, որը դարձել է նրա «The Best Damn Thing» ալբոմի երկրորդ սինգլը։

Պատմություն 

«The Belfast Telegraph»-ի հարցազրույցում Ավրիլ Լավինը հերքել է այն փաստը, որ երգը նվիրված է նախկին ամուսնուն` Դերիք Ուիբլիին։ Ըստ երգչուհու` ինքը չի ցանկացել երգը դարձնել սիրային բալլադ, սակայն «այդ բոլոր հուզական ապրումները» նրան դրդել են դանդաղ ստեղծագործություններ գրել։ Ստեղծագործության ձայնագրության ժամանակ օգտագործվել է կենդանի լարային նվագախումբ` կոմպոզիտոր Ռոբ Մեթսի ղեկավարությամբ` չնայած նրան, որ երգի սկզբնական մասը, նախքան դաշնամուրով նվագելը, կատարվել է սինթեզատորով։

Տեսահոլովակ 
Տեսահոլովակի ռեժիսորը Մարկ Կլասֆելդն է, որը նախկինում աշխատել է Sum 41-ի հետ։ Տեսահոլովակի հերոսներն են հղի աղջիկը, որի ամուսինը գնացել է պատերազմ, տարեց տղամարդը, որի կինը վերջերս է մահացել, և դեռահաս զույգը, որոնց թույլ չեն տալիս հանդիպել աղջկա մորը։ Տեսահոլովակում ներկայացված են տարբեր տարիքային խմբերում սիրային երեք պատմություններ, բայց դրանք նման են սիրելիից բաժանման հուզական վիճակով։

Տեսահոլովակի որոշ տեսարաններ նկարահանվել են Կալիֆոռնիա նահանգի համալսարանի (Northridge) բուսաբանական այգում։ Տեսահոլովակի պրեմիերան կայացել է 2007 թվականի հունիսի 6-ին կանադական «MuchMusic» հեռուստաալիքի եթերում։ Միացյալ Նահանգերում տեսահոլովակի պրեմիերան տեղի է ունեցել 2007 թվականի հունիսի 21-ին «MTV» հեռուստաալիքի «Total Request Live» շոուում։ Մեկ տարի անց տեսահոլովակն ստացել է «MuchMusic» հեռուստաալիքի «People’s Choice: Favourite Canadian Artist» մրցանակը։

Քննադատական արձագանքներ 
«Billboard»-ը երգը նկարագրել է որպես հզոր բալլադ։

«About.com» կայքը «When You’re Gone» երգը 5-ից գնահատել է 4` այն անվանելով «ուժեղ, տպավորիչ փոփ բալլադ, սիրելիից բաժանման բոլոր ցավերի արտահայտում»։

Ստեղծագործությունների ցանկ 

Ճապոնիա, CD սինգլ
 «When You’re Gone» (Album Version) — 3։57
 «Girlfriend» (Japanese Version) — 3։35

Մեծ Բրիտանիա/Ֆրանսիա, CD սինգլ
 «When You’re Gone» (Album Version) — 3։57
 «Girlfriend» (Dr. Luke Remix feat. Lil' Mama) — 3։25

 Австралия/Тайвань, CD сингл
 «When You’re Gone» (Album Version) — 3։57
 «Girlfriend» (Dr. Luke Remix feat. Lil' Mama) — 3։25
 «Girlfriend» (Submarines' Time Warp 66 Mix) — 3։12
 «When You’re Gone» (Video) — 4։08

Սինգլի թողարկման ամսաթիվ

Դիրք հիթ-շքերթներում 
Հռչակի բարձրացման նպատակով երգը կատարվել է բազմաթիվ հեռուստաշոուներում, այդ թվում` «Late Show With David Letterman», The X Factor, Canadian Idol, «SMAP×SMAP», «Star Academy», «TRL», ինչպես նաև «World Music Awards» և «Los Premios MTV Latinoamérica» մրցանակների հանձնման արարողություններում։

Դեռ մինչև սինգլի թողարկումը «When You’re Gone»-ը «Billboard Hot 100» հիթ-շքերթում զբաղեցրել է 90-րդ հորիզոնականը, իսկ «Billboard Pop 100»-ում` 74-րդ։ Սինգլի թողարկումից հետո երգը բարձրացել է համապատասխանաբար 24-րդ և 16-րդ հորիզոնական։

Կանադական հիթ-շքերթում սինգլն զբաղեցրել է 8-րդ հորիզոնականը։ «European Hot 100»-ում և իռլանդական հիթ-շքերթում այն հասել է մինչև 4-րդ, իսկ «UK Singles Chart»-ում 3-րդ հորիզոնական։

Տարեկան հիթ-շքերթ

Մրցանակներ և անվանակարգեր

Ծանոթագրություններ 

2007 սինգլներ
2007 երգեր
Երգեր այբբենական կարգով
Փոփ երգեր
Ռոք երգեր
Սենտիմենտալ սիրային երգեր
Ավրիլ Լավինի երգեր